

**ΕΚΠΑΙΔΕΥΤΙΚΟ ΥΛΙΚΟ**

ΕΒΔΟΜΑΔΑ ΑΣΥΓΧΡΟΝΗΣ ΕΚΠΑΙΔΕΥΣΗΣ: **25/01/2021 έως 29/01/2021**

**ΚΥΚΛΟΣ Α΄**

**ΓΡΑΜΜΑΤΙΣΜΟΣ: ΑΡΙΘΜΗΤΙΚΟΣ**

**ΕΚΠΑΙΔΕΥΤΙΚΟΣ: ΒΑΣΙΛΑΚΙΔΟΥ ΕΛΙΣΣΑΒΕΤ**

**ΕΚΠΑΙΔΕΥΟΜΕΝΟΣ/Η:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3ο ΦΥΛΛΟ ΕΡΓΑΣΙΑΣ**

1Ο ΚΕΦΑΛΑΙΟ : ΟΙ ΑΡΙΘΜΟΙ

1.3 ΑΡΤΙΟΙ - ΠΕΡΙΤΤΟΙ ΦΥΣΙΚΟΙ ΑΡΙΘΜΟΙ

Οι φυσικοί αριθμοί, όπως και όλοι οι αριθμοί, διακρίνονται σε δύο κατηγορίες : στους άρτιους ή αλλιώς ζυγούς και περιττούς ή αλλιώς μονούς .

**Άρτιοι** αριθμοί είναι οι εξής : **0 , 2 , 4 , 6 , 8 , 10 , 12 , 14 , 16 , 18 , 20 , ...**

**Περιττοί** αριθμοί είναι οι εξής : **1 , 3 , 5 , 7 , 9 , 11 , 13 , 15 , 17 , 19 , 21 , ...**

Όπως είδαμε στην προηγούμενη ενότητα οι φυσικοί αριθμοί αποτελούνται από κάποια ψηφία. Για παράδειγμα ο αριθμός 123 (**εκατόν είκοσι τρία**) αποτελείται από τα ψηφία 1, 2, και 3 , και είναι τριψήφιος αριθμός γιατί αποτελείται από τρία ψηφία. Το τελευταίο του ψηφίο είναι το 3.

Παρατηρώντας σχολαστικά τους **άρτιους (ζυγούς)** αριθμούς που γράψαμε παραπάνω

δηλαδή τους **0 , 2 , 4 , 6 , 8 , 10 , 12 , 14 , 16 , 18 , 20 , 22 , 24 , ...**

βλέπουμε ότι όλοι αυτοί οι αριθμοί έχουν το εξής χαρακτηριστικό. Το **τελευταίο** τους ψηφίο είναι ένας από τους αριθμούς : **0 , 2 , 4 , 6 , 8 .**

Για παράδειγμα ο αριθμός **128** είναι **άρτιος** γιατί τελειώνει σε **8.** Επίσης ο αριθμός **34** είναι **άρτιος** γιατί τελειώνει σε **4.**

Όπως θα δούμε σε επόμενη ενότητα οι **άρτιοι** αριθμοί έχουν όλοι το εξής χαρακτηριστικό: **ΔΙΑΙΡΟΥΝΤΑΙ ΟΛΟΙ ΜΕ ΤΟ 2.**

Ομοίως παρατηρώντας τους **περιττούς (μονούς)** αριθμούς που γράψαμε παραπάνω

δηλαδή τους **1 , 3 , 5 , 7 , 9 , 11 , 13 , 15 , 17 , 19 , 21 , 23 , 25 , ...**

βλέπουμε ότι όλοι αυτοί οι αριθμοί έχουν το εξής χαρακτηριστικό. Το **τελευταίο** τους ψηφίο είναι ένας από τους αριθμούς **: 1 , 3 , 5 , 7 , 9 .**

Για παράδειγμα ο αριθμός **135** είναι **περιττός** γιατί τελειώνει σε **5.** Επίσης ο αριθμός **27** είναι **περιττός** γιατί τελειώνει σε **7.**

Όπως θα δούμε σε επόμενη ενότητα οι **περιττοί** αριθμοί έχουν όλοι το εξής χαρακτηριστικό: **ΔΕΝ ΔΙΑΙΡΟΥΝΤΑΙ ΜΕ ΤΟ 2.**

**ΑΣΚΗΣΗ :**

Δίνονται οι αριθμοί : **18 , 39 , 213 , 67 , 24 , 45 , 31 , 42 , 726.**

Ποιοι από αυτούς είναι άρτιοι (ζυγοί) και ποιοι είναι περιττοί (μονοί) ;

Επιπλέον ποιοι είναι διψήφιοι και ποιοι τριψήφιοι ;

**ΣΗΜΕΙΩΣΗ**: **Η λύση της παραπάνω άσκησης θα δοθεί στο επόμενο φύλλο εργασίας.**

**ΛΥΣΕΙΣ ΤΗΣ ΑΣΚΗΣΗΣ 1 ΤΟΥ ΦΥΛΛΟΥ ΕΡΓΑΣΙΑΣ 2:**

ΑΣΚΗΣΗ 1 :

6.783 = 6⋅1000 + 7⋅100 + 8⋅10 + 3⋅1 [ 6 χιλιάδες και 7 εκατοντάδες και 8 δεκάδες και 3 μονάδες]

Με εκτίμηση η καθηγήτριά σας Βασιλακίδου Ελισσάβετ